text: Anholdelser i forbindelse med fodbold-tumult
  23 august 2013 kl. 05.12
  Der var optræk til ballade efter fodboldkampen mellem Esbjerg fB og Saint-Etienne, så politiet foretog 10 præventive anholdelser.
  Selve kampen forløb i god ro og orden, men efter kampen blev stemningen lidt for oppisket mellem en gruppe danske og franske fans. Politiet valgte at anholde 10 danske fans for at forebygge voldelige optrin mellem de to grupper.
  - Vi ser, at der er optræk til ballede, så vi hiver en gruppe danskere til side, og guider de franske fans ind i deres busser og over grænsen, siger Syd- og Sønderjyllands Politi til TV SYD.
  På politistationen blev de 10 tilbageholdt i 2½ timer, indtil politiet vurderede, at faren var drevet over. En af de tilbageholdte valgte at bruge ventetiden på at pille noget maling af vægen og sætte det over et stationens overvågningskameraer.
  Den utålmodige mand blev sigtet som den eneste af de tilbageholdte - for hærværk.
  Esbjerg vandt i øvrigt kampen 4-3.
  